Nuwejaarsboodskap: Glo, vertrou op God in 2021Argieffoto (Foto: Aaron Burden/Unsplash) Ons weet dat God alles ten goede laat meewerk vir dié wat Hom liefhet, dié wat volgens sy besluit geroep is. (Rom. 8:28, 1983-vertaling). In haar jongste boek God is stééds God vertel omroeper en TV-aanbieder Benescke Janse van Rensburg meer as 60 geloofstories deur bekendes, asook gewone mense. Stories oor voorsiening, beskerming, bonatuurlike deurbrake tot genesing en herstel word gedeel met die doel om hoop by lesers te skep. Sy deel spesiaal ŉ boodskap met Maroela Media-lesers uit dié boek: “As jy dalk rêrig ŉ rowwe jaar in 2020 beleef het, dan is my gebed dat 2021 vir jou die jaar sal wees waarin jy God sal ontdek en beleef soos nog nooit tevore nie.” Benescke se Nuwejaarsboodskap herinner lesers dat God steeds God is, steeds almagtig is en dat Hy steeds in staat is om selfs die slegste situasie in iets baie goed om te keer. Kyk hier na haar boodskap: